Δορυφόροι του Ποσειδώνα

[thumb|300px|right|Ο [Ποσειδώνας (πλανήτης)|Ποσειδώνας (πάνω) και ο Τρίτωνας (κάτω), *[[Βόγιατζερ 2]]*.]]
Ο Ποσειδώνας είναι ο όγδοος πλανήτης του Ηλιακού μας συστήματος και έχει δεκαέξι γνωστούς φυσικούς δορυφόρους. Ο μεγαλύτερος, κατά πολύ, από αυτούς είναι ο Τρίτωνας, ο οποίος ανακαλύφθηκε από τον Ουίλιαμ Λάσελ στις 10 Οκτωβρίου του 1846, δεκαεφτά ημέρες μετά την ανακάλυψη του Ποσειδώνα. Ενώ μετά από περίπου εκατό χρόνια ανακαλύφθηκε ο δεύτερος δορυφόρος, η Νηρηίδα.

Ο Τρίτων είναι αρκετά ογκώδης ώστε να έχει επιτύχει υδροστατική ισορροπία και θα θεωρούνταν πλανήτης νάνος εάν περιφερόταν απευθείας γύρω από τον ήλιο. Έχει μία πολύ ασυνήθιστη τροχιά η οποία είναι κυκλική αλλά με ανάδρομη φορά και κεκλιμένη. Ανάμεσα στον Τρίτωνα και στον Ποσειδώνα υπάρχουν άλλοι έξι δορυφόροι, οι οποίοι έχουν ορθή φορά και η τροχιά τους δεν είναι πολύ κεκλιμένη σε σχέση με τον ισημερινό του Ποσειδώνα. Μερικοί από αυτούς βρίσκονται ανάμεσα στους δακτυλίους του Ποσειδώνα.

Ο Ποσειδώνας έχει και έξι ακανόνιστους δορυφόρους, μεταξύ αυτών και η Νηρηίδα, των οποίων η τροχιά είναι πολύ μεγάλη, είναι πολύ κεκλιμένοι και έχουν είτε ανάδρομη είτε ορθή φορά. Οι δύο από αυτούς, η Ψαμάθη και η Νησώ, έχουν τη μεγαλύτερη τροχιά από οποιοδήποτε άλλο φυσικό δορυφόρο του ηλιακού μας συστήματος.
Χρειάζονται περίπου 25 χρόνια για να κάνουν μία περιφορά γύρω από τον Ποσειδώνα και απέχουν από αυτόν 125 φορές από όσο απέχει η Σελήνη από τη Γη.

Οι δορυφόροι του Ποσειδώνα έχουν ονομαστεί από θαλλάσιες θεότητες της Ελληνικής και Ρωμαϊκής μυθολογίας, πολλοί δε από αυτούς έχουν πάρει ονόματα των Νηρηίδων, αφού ο Ποσειδώνας είναι ο θεός της θάλασσας.

## Ανακάλυψη
thumb|right|Προσομοιωμένη θέα του Ποσειδώνα από τον υποθετικό ουρανό του Τρίτωνα

Ο Τρίτωνας ανακαλύφθηκε από τον Ουίλιαμ Λάσελ στις 10 Οκτωβρίου του 1846, δεκαεφτά ημέρες μετά την ανακάλυψη του Ποσειδώνα. Ενώ η Νηρηίδα ανακαλύφθηκε το 1949 από τον Γκέραρντ Κάιπερ. Το 1981 ανακαλύφθηκε η Λάρισα από τους Χάρολντ Ρέιτσιμα, Ουίλιαμ Μπ. Χάμπαρντ, Λάρι A. Λεμπόφσκι και Ντέιβιντ Τζ. Θόλεν.

Το 1989, όταν το Βόγιατζερ 2 πέρασε κοντά από τον Ποσειδώνα ξαναεντόπισε τη Λάρισα και ανακάλυψε 5 νέους εσωτερικούς δορυφόρους ανεβάζοντας των αριθμό των δορυφόρων του Ποσειδώνα σε οχτώ.

Το 2002 και το 2003, έπειτα από τηλεσκοπικές έρευνες από επίγεια παρατηρητήρια ανακαλύφθηκαν πέντε νέοι δορυφόροι  ανεβάζοντας των αριθμό των δορυφόρων του Ποσειδώνα σε δεκατρείς. Οι νέοι εξωτερικοί δορυφόροι είναι η Αλιμήδη, η Σαώ, η Λαομέδεια, η Ψαμάθη και η Νησώ.

Στις 15 Ιουλίου 2013, μια ομάδα αστρονόμων με επικεφαλής τον Μαρκ Σοουόλτερ του ινστιτούτο SETI αποκάλυψε στο περιοδικό Sky & Telescope ότι ανακάλυψε ένα προηγουμένως άγνωστο δορυφόρο σε φωτογραφίες που τράβηξε το Διαστημικό τηλεσκόπιο Χαμπλ από το 2004 μέχρι το 2009. Ο δορυφόρος έχει πάρει την επίσημη ονομασία Ιππόκαμπος.

Στις 23 Φεβρουαρίου 2024 ανακοινώθηκε η ανακάλυψη ακόμη δύο δορυφόρων του Ποσειδώνα του S/2002 N 5 και του S/2021 N 1. Ο S/2002 N 5 ανακαλύφθηκε στις 14 Αυγούστου 2002 από τους Μάθιου Τζ. Χόλμαν, Τζον Τζ. Κάβελαρς, Τόμι Γκραβ και Oυέσλι K. Φρέιζερ χρησιμοποιώντας το τηλεσκόπιο Víctor M. Blanco του Διαμερικανικού Αστεροσκοπείου του Σέρο Τολόλο της Χιλής, αλλά χάθηκε και δεν παρατηρήθηκε ξανά παρά μόνο όταν ο Σκοτ Σέπαρντ το ανακάλυψε ξανά στις 3 Σεπτεμβρίου 2021. Ο S/2021 N 1 ανακαλύφθηκε στις 7 Σεπτεμβρίου 2021 από τους Σκοτ Σέπαρντ, Ντέιβιντ Τζ. Θόλεν, Τσαντ Τρουχίλο και Patryk S. Lykawka χρησιμοποιώντας το τηλεσκόπιο Σουμπαρού στο Μάουνα Κέα της Χαβάης.

## Πίνακας δορυφόρων



Οι δορυφόροι του Ποσειδώνα έχουν τοποθετηθεί με βάση την περίοδο περιφοράς. Ο Τρίτωνας, ο οποίος είναι ογκώδης και έχει σφαιρικό σχήμα, έχει σκιαθεί με μωβ χρώμα και είναι το όνομα του έντονο. Ενώ οι ακανόνιστοι δορυφόροι έχουν σκιαθεί με ανοιχτό γκρι όταν έχουν ορθή φορά και με σκούρο γκρι όταν έχουν ανάδρομη φορά.

## Παραπομπές


## Εξωτερικοί σύνδεσμοι
* 

*
Δορυφοροι